[68% OFF] 2020 ZAN.STYLE Pocket Hooded Sweatshirt In BLACK | ZAFUL South Africa
ZAN.STYLE Pocket Hooded Sweatshirt - Black M
Length:75 Shoulder Width:48 Sleeve Lenght:66 Bust:108.(In cm)
Blue Stripe HoodieDrawstr ClothWool SweatshirtFull Print HoodiesPolyester CartoonLetter HoodiesBeige HoodieLeaf Sweatshirt Image Processing Lab in C# - CodeProject 11,922,026 members (37,967 online)
2.1M views127K downloads1.2K bookmarked
Last Visit: 31-Dec-99  19:00 &nbsp; &nbsp; Last Update: 25-Nov-15  3:33Refresh1234567891011 Next » ATKV/UJ-meertaligheidsnaweek 2017: Leer ’n taal | LitNet
ATKV/UJ-meertaligheidsnaweek 2017: Leer ’n taal
0 Vanjaar vier die ATKV en die Universiteit van Johannesburg (UJ) se Skool vir Tale weer die rykdom van Suid-Afrika se meertaligheid op 19 en 20 Mei 2017. Die tema van vanjaar se vierde ATKV/UJ-meertaligheidsnaweek is Leer ŉ Taal, en taalliefhebbers gaan weer tydens die geleentheid die kans kry om deel te neem aan verskeie aktiwiteite in Aucklandpark en Soweto.
Vanjaar val die klem op die praktiese sy van meertaligheid danksy nuwe vennote, soos die Taaleenheid van UJ wat vanjaar vir die eerste keer betrokke is met hulle jaarlikse meertalige leeskompetisie. Die eenheid ondersteun die idee dat die aanleer van tale kulture verbind en meertaligheid bevorder, en op hierdie manier tale bewaar vir komende geslagte. Die Departement Afrikatale vorm vanjaar ook deel van die ATKV/UJ-meertaligheidsnaweek, en versterk daarmee die bevordering van Afrikatale tydens program.
Die ATKV en UJ wil die waarde van meertaligheid vier deur die geleentheid so meertalig as moontlik te hou. Een van die maniere waarop meertaligheid bevorder word, is deur die verskaffing van tolkdienste. Volgens Anne-Marie Beukes, waarnemende hoof van die Departement Linguistiek, maak simultane tolking dit moontlik dat mense intyds aan ’n gesprek in die taal van hulle keuse kan deelneem. “’n Vreemde taal hoef nie meer ’n struikeblok in goeie kommunikasie te wees nie.”
Die program is lekker volgepak met aktiwiteite vir leerders sowel as onderwysers. Op Vrydag 19 Mei van 09:00 tot 11:00 word die Talethon, ’n meertalige vasvrakompetisie, vir graad 9-leerders by die Universiteit van Johannesburg (UJ) se Kingsway-kampus gehou. Die doel van die kompetisie is om leerders vertroud te maak met meer as een taal (Afrikaans, Zoeloe en Noord-Sotho) en om ŉ liefde vir ons land se tale te help ontwikkel.
Soweto gaan op Saterdag 20 Mei op verskeie vlakke meertalig wees. Kinders en volwassenes van regoor Gauteng gaan in Protea Glen by Itemogele Primary bymekaar kom vir ’n pretdag wat ’n meertalige leeskompetisie vir leerders, danse en taalklasse gaan insluit. Lede van die publiek en taalliefhebbers sal die geleentheid kry om eerstehandse ervaring op te doen oor hoe Afrikaanse klasse in Soweto aangebied word. Die Afrikaans-in-Sowetoprojek is ’n gesamentlike projek van die ATKV en die Departement Afrikaans van UJ waar kinders en ook volwassenes op informele en prettige wyse Afrikaans aanleer. Dit gaan nie net oor die aanleer van Afrikaans nie, maar Afrikaanssprekendes kan ook op hierdie dag in Soweto die geleentheid kry om ŉ bietjie Tswana aan te leer.
UJ se Departement Afrikaans bied op hierdie Saterdag ook ’n werkswinkel vir Afrikaansonderwysers op die Sowetokampus van UJ aan. Volgens Donovan Lawrence is dit ’n unieke geleentheid vir onderwysers wat self Afrikaans as ’n tweede of derde taal praat om verder toegerus te word. Hierdie werkswinkel het in verlede al onderwysers toegerus met innoverende en verfrissende klaskamertegnieke, en vanjaar kan onderwysers weer inspirasie uit die werkswinkel put.
“Die meertaligheidsgeleentheid in samewerking met die Universiteit van Johannesburg se Skool vir Tale word vir die vierde keer aangebied en dit illustreer weer eens die ATKV se verbintenis tot nasiebou deur middel van meertaligheid,” sê Karien Brits, bestuurder: taal van die ATKV.